ΚΑΝΟΝΙΣΜΟΣ (ΕΚ) αριθ. 82/96 ΤΗΣ ΕΠΙΤΡΟΠΗΣ της 22ας Ιανουαρίου 1996 για τροποποίηση του κανονισμού (ΕΟΚ) αριθ. 536/93 περί λεπτομερών κανόνων εφαρμογής της συμπληρωματικής εισφοράς στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3950/92 του Συμβουλίου της 28ης Δεκεμβρίου 1992 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1552/95 (2), και ιδίως το άρθρο 11,

Εκτιμώντας:

ότι, στον κανονισμό (ΕΟΚ) αριθ. 536/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 470/94 (4), εμφαίνεται στο παράρτημά του το υπόδειγμα του ετησίου ερωτηματολογίου για την εφαρμογή του καθεστώτος της συμπληρωματικής εισφοράς 7 ότι, στο άρθρο 8 τέταρτη περίπτωση, καθορίζεται ως ημερομηνία η 1η Σεπτεμβρίου κάθε έτους για την ανακοίνωση στην Επιτροπή του εν λόγω ερωτηματολογίου δεόντως συμπληρωμένου από τα κράτη μέλη 7 ότι, από την πείρα που αποκτήθηκε, διαπιστώνεται ότι απαιτείται τακτική ενημέρωση των απαντήσεων του εν λόγω ερωτηματολογίου και επιπλέον είναι χρήσιμο να διευκρινισθεί ο τίτλος πολλών στοιχείων του ερωτηματολογίου 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 536/93 τροποποιείται ως εξής:

1. στο άρθρο 8 τέταρτη περίπτωση προστίθεται το ακόλουθο νέο εδάφιο:

«Σε περίπτωση τροποποιήσεως των στοιχείων, λόγω ιδίως των ελέγχων που προβλέπονται στο άρθρο 7, ανακοινώνονται ενημερωμένα στοιχεία στην Επιτροπή πριν από την 1η Δεκεμβρίου, την 1η Μαρτίου και την 1η Ιουλίου κάθε έτους» 7

2. το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 405 της 31. 12. 1992, σ. 1.

(2) ΕΕ αριθ. L 148 της 30. 6. 1995, σ. 43.

(3) ΕΕ αριθ. L 57 της 10. 3. 1993, σ. 12.

(4) ΕΕ αριθ. L 59 της 3. 3. 1994, σ. 5.

ΠΑΡΑΡΤΗΜΑ

Ετήσιο ερωτηματολόγιο όσον αφορά την εφαρμογή του καθεστώτος της συμπληρωματικής εισφοράς το οποίο θεσπίζεται από τον κανονισμό (ΕΟΚ) αριθ. 3950/92 στον τομέα του γάλακτος

>ΑΡΧΗ ΓΡΑΦΗΚΟΥ>

ΠΕΡΙΟΔΟΣ ΕΦΑΡΜΟΓΗΣ: ΚΡΑΤΟΣ ΜΕΛΟΣ:

1. Παραδόσεις

1.1. Αριθμός αγοραστών

από τους οποίους ενώσεις αγοραστών

1.2. Ποσότητα των ατομικών ποσοτήτων αναφοράς που παραδόθησαν πριν από την ανάληψη των ποσοτήτων του σημείου 1.4 (σε τόνους)

1.3. Αριθμός παραγωγώναπό τους οποίους παραγωγοί διαθέτοντες και ποσότητα αναφοράς για κατευθείαν πωλήσεις

1.4. Αριθμός προσωρινών μετατροπών των ποσοτήτων αναφοράς που ζητήθηκαν σε εφαρμογή του άρθρου 4 παράγραφος 2 του κανονισμού (ΕΟΚ) αριθ. 3950/92

- παράδοση κατ' ευθείαν πωλήσεων και ποσότητες που αφορούν (σε τόνους)

- κατ' ευθείαν πωλήσεις σε παράδοση και ποσότητες που αφορούν (σε τόνους)

1.5. Μέση αντιπροσωπευτική περιεκτικότητα σε λιπαρές ουσίες (g/kg)

1.6. Όγκος των παραδόσεων γάλακτος και ισοδυνάμου γάλακτος (σε τόνους)

από τις οποίες, γαλακτοκομικά προϊόντα σε ισοδύναμο γάλακτος (σε τόνους)

1.7. Μέση πραγματική περιεκτικότητα σε λιπαρές ουσίες (g/kg)

1.8. Προσαρμογή των παραδόσεων με αντιπροσωπευτική περιεκτικότητα σε λιπαρή ουσία (σε τόνους)

1.9. Αριθμός προσωρινών εκχωρήσεων των ποσοτήτων αναφοράς που κατεγράφησαν στις 31 Δεκεμβρίου

και των αντιστοίχων ποσοτήτων (σε τόνους)

1.10. Ποσότητες αναφοράς που δεν χρησιμοποιήθηκαν πριν αποδοθούν ενδεχομένως εκ νέου (σε τόνους)

1.11. Αριθμός παραγωγών ανά κατηγορία, οι οποίοι επωφελήθησαν του άρθρου 2 παράγραφος 4 του κανονισμού (ΕΟΚ) αριθ. 3950/92

ποσά τα οποία αναδιατίθενται ανά κατηγορία παραγωγών (σε εθνικό νόμισμα)

ποσά τα οποία διατέθησαν για τη χρηματοδότηση των μέτρων που αναφέρονται στο άρθρο 8 πρώτο εδάφιο του κανονισμού (ΕΟΚ) αριθ. 3950/92 (σε εθνικό νόμισμα)

2. Κατευθείαν πωλήσεις

2.1. Σύνολο των ατομικών ποσοτήτων αναφοράς για κατευθείαν πωλήσεις που παραδόθηκαν πριν από την ανάληψη των ποσοτήτων του σημείου 1.4 (σε τόνους)

2.2. Αριθμός παραγωγών

2.3. Αριθμός κατευθείαν πωλήσεων γάλακτος και ισοδυνάμου γάλακτος (σε τόνους)

από τις οποίες, γαλακτοκομικά προϊόντα σε ισοδύναμο γάλακτος (σε τόνους)

από τα οποία - κρέμα γάλακτος και βούτυρο

- τυριά

- γιαούρτια

- λοιπά

2.4. Ποσότητες αναφοράς που δεν χρησιμοποιήθηκαν πριν διατεθούν ενδεχομένως εκ νέου (σε τόνους)

2.5. Ποσόν της εισπραχθείσας εισφοράς το οποίο χρησιμοποιήθηκε για τα μέτρα που αναφέρονται στο άρθρο 8 πρώτη περίπτωση του κανονισμού (ΕΟΚ) αριθ. 3950/92 (σε εθνικό νόμισμα)

>ΤΕΛΟΣ ΓΡΑΦΗΚΟΥ>